IShID terrorchilik guruhi yetakchilaridan biri Lavdrim Muhojiriy boshchiligidagi 400 jangari Yevropaga qochqin ko‘rinishida kirib olgan, deb xabar bermoqda Italiya maxsus xizmatlaridagi manbalarga iqtibos keltirgan holda Daily Mail nashri. Ma’lum qilinishicha, terrorchilar nishonlari orasida Kosovodagi davlat muassasalari va serb pravoslav cherkovlari bo‘lishi mumkin. Manbalarning ta’kidlashicha, Yevropa va Bolqonga ko‘plab terrorchilar kelmoqda, ulardan ko‘pchiligi boshqa davlatlar hududiga kira olishga muvaffaq bo‘lmoqda.